title: I Wingsata tekén I Sigara
text: Gegésonan koné I Wingsata malaib mulih tur mapi-mapi mesaré di Balé daja. Sing makeloné suba teka I Sigara uli tukadé ngaba udang liu. Punduhanga lantas udangé tur umbaha, laut wadahanga émblong, abana ka peken lakar adepa. Pusakané pejanga di balé dangin. Tepukina koné tekén I Wingsata, bangun ngénggalang ia nyemak pusakané ento, sambilanga memunyi kéné, “Nah jani suba lakar jemak pusakané ento. Idéwék lakar ngalih udang liu pang ada adep ka peken, yen I Sigara suba mulih, kal orang dogén pusakané pelaibang cicing gudig.”